projecte-aina/catalan_government_crawling huggingface dataset:
Disponibilitat de les vacunes antigripals durant la temporada 2020-2021 a les oficines de farmàcia.
La campanya de vacunació antigripal 2020-2021 està condicionada per la incertesa al voltant del comportament que pugui presentar el nou coronavirus SARS-CoV-2.
Per aquest motiu, s'ha fet un esforç per part de les administracions per tal d'augmentar les cobertures de vacunació contra la grip especialment en el personal sanitari i sociosanitari, gent gran, preferentment a partir dels 65 anys i persones de qualsevol edat amb condicions de risc.
La situació epidemiològica a nivell global deguda al coronavirus SARS-CoV-2 i la coincidència en moltes de les condicions de risc amb la grip, ha fet augmentar la demana de vacuna antigripal a nivell global per augmentar les cobertures de vacunació.
En aquest marc ens han informat que està previst que la disponibilitat de vacunes per als centres que adquireixen la vacuna en el canal privat sigui molt limitada.
Davant d'aquesta situació, es recorda que totes les persones amb condicions de risc susceptibles de ser vacunades, es poden dirigir al seu centre d'atenció primària de referència per a ser vacunades.
Per a la vacunació del personal sanitari de centres sanitaris privats, centres sociosanitaris i residències, els centres s'hauran de posar en contacte amb els seu Servei de Gestió de vacunes territorial o amb la Secretaria de Salut Pública per a gestionar les vacunes necessàries per aquestes indicacions.
Els retinoides s'indiquen principalment en el tractament de diverses malalties dermatològiques.
El risc de malformacions congènites associat a l'ús de retinoides orals i el d'efectes neuropsiquiàtrics es descriu a les fitxes tècniques i prospectes dels medicaments.
No obstant això, recentment el Comitè per a l'Avaluació de Riscos en Farmacovigilància Europeu (PRAC, per les seves sigles en anglès) ha dut a terme una revisió de la informació disponible actualment sobre aquests riscos.
Les conclusions i recomanacions del PRAC es detallen a la nota informativa emesa per l'Agència Espanyola de Medicaments i Productes Sanitaris (AEMPS), el 5 de març de 2018 (amb correcció de 19 de març de 2018), que actualitza les mesures per tal d'evitar l'exposició durant l'embaràs i les advertències sobre efectes neuropsiquiàtrics.
Aquesta alerta de seguretat es va difondre als professionals sanitaris de Catalunya mitjançant el sistema d'alertes farmacèutiques (codi de protocol 2018037 ).
Es recomana vigilar la possible aparició de símptomes o signes d'alteracions neuropsiquiàtriques com canvis d'humor o de comportament, en particular en pacients amb antecedents de depressió.
Informar els pacients i els seus familiars o cuidadors sobre la possible aparició d'aquestes alteracions i que acudeixin al metge en el cas que apareguin aquests símptomes.
Tot seguit es detalla informació sobre la dispensació de medicaments que contenen retinoides durant l'any 2017 a Catalunya, en l'àmbit del Servei Català de la Salut.
Nombre de persones a les quals se'ls ha dispensat un o més envasos de medicaments que contenen retinoides d'administració oral, a càrrec del Servei Català de la Salut
Nombre de dones a les quals se'ls ha dispensat un o més envasos de medicaments que contenen retinoides d'administració tòpica, a càrrec del Servei Català de la Salut
Eines de suport a la prescripció electrònica de medicaments
Per tal de promoure la verificació de les noves mesures que estableix la nota de l'AEMPS, s'ha dut a terme una acció informativa adreçada a les entitats proveïdores responsables de les prescripcions de medicaments amb retinoides, que ha comportat l'extracció de la relació de pacients de risc (dones en edat fèrtil).
Actuacions en matèria d'ordenació farmacèutica i farmacovigilància
La dihidropirimidina deshidrogenasa (DPD) és un enzim hepàtic implicat en el metabolisme de les bases pirimidíniques uracil i timidina.
Els pacients amb dèficit d'aquest enzim poden presentar o no símptomes.
Els pacients amb deficiència severa o complerta solen començar a presentar simptomatologia a la infància, mentre que els pacients amb deficiència parcial solen ser asimptomàtics.
La freqüència de la deficiència complerta és rara (0.5% de la població caucàsica) i el dèficit parcial té una freqüència també baixa, entre 3-8% de la població caucàsica.
Els fàrmacs derivats de les dihidropirimidines són metabolitzats per aquest enzim, per la qual cosa el seu dèficit pot comportar nivells plasmàtics més elevats d'aquests fàrmacs i conduir a un augment d'efectes adversos a nivell gastrointestinal (mucositis, dolor abdominal, hemorràgia gastrointestinal, vòmits, nàusees i diarrea), hematològics (neutropènia i trombocitopènia), cutanis (envermelliment, inflamació, pèrdua de sensibilitat i descamació (eritrodisestèsia palmoplantar)), sensació d'ofec o caiguda del cabell.
En alguns casos, aquests efectes adversos poden ser greus i posar en risc la vida dels pacients.
Aquests fàrmacs inclouen els antineoplàstics fluorouracil (via parenteral i via tòpica), capecitabina i tegafur (via oral), i l'antifúngic flucitosina (via oral i parenteral).
La flucitosina no està comercialitzada actualment a Espanya, està disponible a través de l'aplicació de medicació estrangera de l'Agència Espanyola de Medicaments i Productes Sanitaris (AEMPS).
A les fitxes tècniques actuals dels medicaments ja es descriu el risc d'augment d'efectes adversos que suposa el tractament en pacients amb dèficit de DPD, contraindicant-se el tractament en pacients amb dèficit complert.
Recentment l'Agència Europea del Medicament (EMA) ha emès les seves recomanacions després d'una revisió feta al març del 2019 sobre l'ús dels fàrmacs derivats de les dihidropirimidines en pacients amb dèficit de l'enzim DPD.
En base a aquestes recomanacions, l'AEMPS també ha publicat un comunicat sobre les consideracions a tenir en compte en els pacients amb aquesta condició tractats amb fàrmacs derivats de les dihidropirimidines.
Les recomanacions són les següents:
Després de la revisió realitzada per l'EMA, properament s'actualitzarà la informació pertinent relacionada amb la seguretat descrita a les fitxes tècniques i prospectes d'aquests fàrmacs a nivell europeu.
Per altra banda, des de la Comissió de seguiment d'alertes de seguretat clínica del CatSalut també s'ha fet difusió d'aquestes recomanacions als diferents centres sanitaris i s'ha incorporat l'alerta de seguretat en el Sistema Integrat de Recepta Electrònica (SIRE).
Programa d'Harmonització Farmacoterapèutica
Gerència del Medicament- Àrea assistencial
[Internet] Publicat el 26 de maig de 2020.
[Internet] Revisat el 13 d'agost de 2019.
Consultat el 15 de maig de 2020.
L'ús de plantes medicinals és cada vegada més freqüent en el món occidental.
S'estima que entre un 25-50% de la població pren habitualment plantes medicinals per a fins molt diversos.
Pel seu origen natural, es té la percepció que les plantes, no poden ser perjudicials per a l'organisme, i en conseqüència no s'associen a efectes adversos i interaccions amb altres medicaments.
Així doncs, cal conscienciar-se dels efectes que poden causar aquestes plantes i cal comunicar al seu metge o farmacèutic totes les plantes medicinals que pren.
En el cas de la cirurgia, les plantes medicinals poden interaccionar i generar complicacions durant el període operatori.
Com a exemples d'aquests efectes, algunes plantes poden perllongar el temps de sedació del pacient com el kava, d'altres poden interferir amb la coagulació de la sang com l'all a dosis terapèutiques o interferir amb altres medicaments necessaris per induir l'anestèsia o per la recuperació posterior, com l'herba de Sant Joan.
Per seguretat, a la visita preoperatòria cal que el pacient comuniqui al metge quines plantes pren per evitar que puguin afectar-lo durant el procediment de cirurgia.
Les plantes medicinals que en més freqüència poden interferir en el procés quirúrgic són les que es presenten en la taula adjunta.
Servei de Farmàcia de l'Hospital Germans Trias i Pujol.
Risc de pancreatitis aguda i noves recomanacions sobre anticoncepció durant el tractament amb carbimazol (Neo-Tomizol®) i tiamazol (Tirodril®).
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb el risc de pancreatitis aguda i noves recomanacions sobre anticoncepció durant el tractament amb carbimazol (Neo-Tomizol ® ) i tiamazol (Tirodril ® ).
Casos greus d'hipercalcèmia per sobredosificació amb preparats de vitamina D en pacients adults i pediàtrics.
Nota Informativa emesa per l'Agència Espanyola de Medicaments i Productes Sanitaris (AEMPS) relativa als casos greus d'hipercalcèmia per sobredosificació amb preparats de vitamina D en pacients adults i pediàtrics.
Risc de fracàs terapèutic i transmissió de la infecció VIH de la mare al nen amb l'ús d'ELVITEGRAVIR/COBICISTAT durant l'embaràs.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb el risc de fracàs terapèutic i transmissió de la infecció VIH de la mare al nen amb l'ús d'elvitegravir/cobicistat durant l'embaràs.
Inici del Programa d'Accés Controlat per l'ús de solucions de MIDÓ HIDROXIETÍLIC.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb la informació sobre l'inici del Programa d'Accés Controlat per l'ús de solucions de midó hidroxietílic.
Restriccions provisionals d'ús per motius de seguretat en pacients tractats amb ALEMTUZUMAB (Lemtrada®).
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb les restriccions provisionals d'ús per motius de seguretat en pacients tractats amb alemtuzumab (Lemtrada ® ).
Nota informativa AEMPS sobre la finalització del desproveïment
Davant d'un desproveïment més o menys llarg (4 mesos) del baclofèn 25 mg i 10 mg comprimits (Lioresal ® ), és la tizanidina (Sirdalud ® ) l'alternativa terapèutica més apropiada?
El baclofèn (Lioresal ® ) és un relaxant muscular derivat de l'àcid gamma-aminobutíric (GABA) que actua específicament a nivell espinal de les motoneurones.
Inhibeix tant els reflexos monosinàptics com els postsinàptics a nivell espinal, probablement per hiperpolarització de les terminacions aferents.
Aquest fàrmac incrementa el llindar d'estímul per a la producció de reflexos flexors, incrementa la latència entre l'estímul i el reflex flexor, i disminueix l'amplitud de la resposta electromiogràfica flexora.
El baclofèn està aprovat en el tractament de l'espasticitat crònica greu associada a l'esclerosi múltiple, a lesions de la medul·la espinal o d'origen cerebral que no pot ser tractada amb èxit amb un tractament estàndard.
(1) Davant de la situació de manca de subministrament d'aquest fàrmac, cal tenir en compte que l'aturada sobtada del tractament amb baclofèn pot desencadenar efectes adversos greus que poden incloure psicosi, mania, paranoia, convulsions, taquicàrdia i hipertèrmia i pot exacerbar l'espasticitat.
En aquest sentit, el Comitè de Seguretat dels Medicaments (CSM) del Regne Unit recomana reduir la dosi durant 1 o 2 setmanes o, si els símptomes persisteixen, fins i tot durant més temps.
(3, 4) Des de Novartis, ens han confirmat que hi ha un problema amb el subministrament del principi actiu i sembla que la situació no tornarà a la normalitat fins a finals del mes de maig.
Al mercat hi ha disponibles altres medicaments d'administració oral que es fan servir habitualment en l'alleugeriment de l'espasme muscular crònic o l'espasticitat associada amb l'esclerosi múltiple o altres lesions neurològiques i són: el dantrolè a (Dantrium ® ), el diazepam b (Valium ® ), l' extracte de cànnabis c (Sativex ® ) o la tizanidina (Sirdalud ® ), entre d'altres.
(4, 5) ( Vegeu-ne les indicacions aprovades i les condicions de dispensació a l'annex ).
En relació amb la proposta de la tizanidina com a alternativa al baclofèn, aquest és un medicament agonista α2-adrenèrgic, també d'acció central, i que presenta unes condicions de dispensació i indicacions aprovades similars a les del baclofèn.
Concretament està indicada en: (6, 7)
No obstant això, cal tenir en compte que les guies d'intercanvi terapèutic del nostre entorn no consideren la tizanidina i el baclofèn equivalents terapèutics i, per tant, no són directament intercanviables.
Actualment, existeixen problemes de subministrament dels medicaments Boi-K® comprimits efervescents (CN.
El laboratori fabricant d'aquests dos medicaments, Merck SL, ha informat que la falta de subministrament és deguda a problemes de fabricació a la seva planta de Mollet del Vallès (Barcelona), fet que ha provocat una aturada temporal de la seva fabricació.
Segons informació obtinguda a través del laboratori fabricant, encara no es coneixen les dates exactes del restabliment del subministrament.
No obstant això, està previst que aquest es restableixi a mitjans d'abril de 2014 per a Boi-K® i a finals de maig de 2014 per a Boi-K Aspártico®.
En aquests moments, el laboratori fabricant disposa només d'algunes quantitats en estoc de Boi-K® (no de Boi-K Aspártico®)*, reservat per als pacients que pateixen alguna de les malalties següents:
* En els pacients en tractament amb Boi-K Aspártico® per a les malalties anteriorment esmentades, en prescriure Boi-K caldrà ajustar la dosi en funció dels mEq de K.
Per tal de portar a terme la dispensació d'aquests medicaments en els pacients amb aquestes malalties, s'ha establert el circuit següent:
En els pacients que no tinguin cap de les patologies anteriorment esmentades, es pot utilitzar com a alternativa de tractament altres suplements de potassi per via oral.
Els suplements de potassi per via oral disponibles al mercat són els següents:
Potasion® 264 mg/ml solució oral 125 ml
Les equivalències recomanades entre els suplements de potassi són les següents:
Aquest document ha estat elaborat pel CIM del Servei de Farmàcia de l'Hospital de la Santa Creu i Sant Pau (centre adherit a la xarxa del CedimCat), en col·laboració amb la Direcció de Farmàcia de la Regió Sanitària Barcelona (CatSalut).
És l'hormona paratiroïdal humana recombinant que és idèntica al polipèptid de 84 aminoàcids de l'hormona natural intacta (PTH (1-84)).
Està indicat en el tractament de l'osteoporosi en dones postmenopàusiques amb alt risc de fractures i la durada màxima recomanada del tractament és de 24 mesos.
El Preotact ® ha demostrat en els assajos clínics que redueix significativament la incidència de fractures vertebrals, però no de fractures de maluc en les dones postmenopàusiques amb osteoporosi.
Tenint en compte això, la pauta i la via d'administració, i també el seu cost, la Guía de práctica clínica sobre osteoporosis y prevención de fracturas por fragilidad del Sistema Nacional de Salud en restringeix l'ús als casos greus.
El laboratori Takeda-Nycomed, titular de l'autorització de comercialització de Preotact®, ens ha comunicat que el juliol de 2012 es va detectar que hi havia problemes amb el control de qualitat i que el producte no complia les especificacions.
Aquest problema encara no està solucionat, i no es pot saber quan ho estarà i quan el producte tornarà a estar disponible a les farmàcies.
Actualment hi ha al mercat un gran nombre de medicaments indicats en la prevenció de fractures per fragilitat en dones postmenopàusiques.
Els bifosfonats, i més concretament l'alendronat de sodi i el risedronat sòdic, són els medicaments considerats de primera elecció en la prevenció de fractures per fragilitat, ja que han demostrat que redueixen la incidència de fractures de maluc en aquesta població.
De tots aquests fàrmacs, la teriparatida (Forsteo ® ) és el medicament estructuralment més relacionat amb l'hormona paratiroïdal, ja que es tracta del fragment N-terminal (34 aminoàcids) d'aquesta hormona.
Concretament, és el fragment actiu, una mica perllongat respecte a l'hormona natural (34 aminoàcids en lloc de 27).
La teriparatida està indicada en el tractament de l'osteoporosi en dones postmenopàusiques, però també té la indicació aprovada en homes amb osteoporosi i amb un augment del risc de fractura, i en el tractament de l'osteoporosi associada a teràpia sistèmica mantinguda amb glucocorticoides en dones i homes amb un increment del risc de fractura.
No es recomana una durada de tractament de més de 2 anys.
La teriparatida, en dones postmenopàusiques, ha demostrat una disminució significativa de la incidència de fractures vertebrals i no vertebrals, però no de fractures de maluc.
2 En aquesta mateixa línia, la guia del NICE per a la prevenció secundària de fractures per fragilitat osteoporòtica en dones postmenopàusiques recomana la teriparatida com una opció alternativa en les dones que: 4
En cas que es valori la prescripció de teriparatida, cal tenir presents les contraindicacions del tractament: hipercalcèmia preexistent, insuficiència renal greu, malalties metabòliques òssies diferents de l'osteoporosi primària (incloent-hi l'hiperparatiroïdisme i la malaltia de Paget òssia), augments no explicats de la fosfatasa alcalina i radioteràpia òssia prèvia.
La diabetis mellitus (DM) i la insuficiència renal (IR) suposen importants problemes de salut pública per la seva elevada prevalença i important morbiditat cardiovascular.
Es tracta de dues malalties estretament relacionades, ja que la DM és una de les causes més freqüents de malaltia renal crònica i la IR representa una de les complicacions més greus de la DM i en condiciona el pronòstic.
En els pacients diabètics cal fer un seguiment i control de la funció renal com a mínim un cop l'any.
3,4 Quan la taxa de filtració glomerular (FG) és inferior a 60 ml/min, la farmacocinètica dels medicaments antidiabètics pot resultar alterada i aquest fet pot comportar ajustos de dosis d'aquests medicaments o bé la contraindicació, i en aquest sentit és important conèixer quins ajustos són els necessaris per a cada medicament 1.
Pel que fa als pacients que prenen metformina, el risc d'acidosi làctica augmenta si hi ha IR, però, no obstant això, no n'hi ha una contraindicació absoluta fins a valors d'FG de 30 ml/min. 4 Les sulfonilurees i les glinides s'associen a un risc més elevat d'hipoglucèmia, el qual s'incrementa si hi ha una situació d'IR, i per aquest motiu, en general, s'han de fer servir amb precaució en els pacients l'FG dels quals és repaglinida es pot utilitzar de forma segura en els pacients amb una IR moderada.
També cal tenir en compte que la pioglitazona, tot i que no requereix ajust de la dosi, pot empitjorar la retenció d'aigua i sodi en aquestes pacients.
Quant als inhibidors de la dipeptidil peptidasa, exceptuant-ne la linagliptina, cal ajustar la dosi en casos d'IR.
4 L'exenatida s'ha de fer servir amb precaució en els pacients amb un FG de 50-30 ml/min, però s'hauria d'evitar l'ús si es tracta de la presentació del medicament que és d'alliberament sostingut.
Respecte els inhibidors del SGLT2 (canagliflozina, dapagliflozina i empagliflozina) que actuen a nivell dels túbuls renals proximals cal tenir en compte que la seva eficàcia depèn de la funció renal.
A continuació podeu trobar una taula on es detallen quins són els ajustos necessaris per a cada medicament.
Restriccions provisionals d'ús per motius de seguretat amb el medicament XELJANZ que conté com a principi actiu TOFACITINIB.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb les restriccions provisionals d'ús del medicament Xeljanz que conté com a principi actiu tofacitinib per motius de seguretat.
No es recomana l'administració d'anticoagulants orals directes en pacients amb síndrome antifosfolípid i antecedents de trombosi.
Nota Informativa emesa per l'Agència Espanyola de Medicaments i Productes Sanitaris (AEMPS) relativa a la recomanació de no administrar anticoagulants orals directes en pacients amb síndrome antifosfolípid i antecedents de trombosi.
Possible risc de fractures vertebrals múltiples després de la suspensió del tractament amb Prolia® (DENOSUMAB).
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb un possible risc de fractures vertebrals múltiples després de la suspensió del tractament amb Prolia ® (denosumab).
Risc de reactivació del virus de l'hepatitis B en pacients tractats amb DARATUMUMAB (▼DARZALEX).
Nota Informativa emesa per l'Agència Espanyola de Medicaments i Productes Sanitaris (AEMPS) relativa al risc de reactivació del virus de l'hepatitis B en pacients tractats amb daratumumab (▼Darzalex).
FINGOLIMOD (▼GILENYA): Contraindicat en dones embarassades i en aquelles que no utilitzin mesures anticonceptives eficaces
Nota Informativa emesa per l'Agència Espanyola de Medicaments i Productes Sanitaris (AEMPS) relativa a la contraindicació de l'ús de Fingolimod (▼Gilenya) en dones embarassades i en aquelles que no utilitzin mesures anticonceptives eficaces.
Protegir de la llum els preparats de nutrició parenteral per nounats per tal de reduir el risc d'efectes adversos greus.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb els preparats de nutrició parenteral per nounats, els quals s'han de protegir de la llum per tal de reduir el risc d'efectes adversos greus.
Risc de defectes de tancament orofacials (llavi leporí, fissura palatina) després de l'ús d'ONDANSETRÓ durant el primer trimestre de l'embaràs.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb el risc de defectes de tancament orofacials (llavi leporí, fissura palatina) després de l'ús d'ondansetró durant el primer trimestre de l'embaràs.
Retirada i substitució de les unitats dispensades d'EMERADE SOLUCIÓN INYECTABLE EN PLUMA PRECARGADA degut a un possible defecte de qualitat.
Nota Informativa emesa per l'Agència Espanyola de Medicaments i Productes Sanitaris (AEMPS) en relació a la retirada i substitució de les unitats dispensades d'Emerade solució injectable en ploma precarregada degut a un possible defecte de qualitat.
Noves restriccions d'ús amb el principi actiu ALEMTUZUMAB (Lemtrada®).
Com a continuació de l'alerta 2019032 emesa el passat 12 d'abril de 2019, relativa a les restriccions provisionals d'ús per motius de seguretat en pacients tractats amb alemtuzumab (Lemtrada ® ), l'Agència Espanyola de Medicaments i Productes Sanitaris (AEMPS) ha emès la següent Nota Informativa.
Noves restriccions d'ús amb el principi actiu TOFACITINIB (▼XELJANZ).
Com a continuació de l'alerta 2019048 emesa el passat 17 de maig de 2019, relativa a les restriccions provisionals d'ús per motius de seguretat amb el medicament ▼XELJANZ que conté com a principi actiu TOFACITINIB, l'Agència Espanyola de Medicaments i Productes Sanitaris (AEMPS) ha emès la següent Nota Informativa.
Suspensió de comercialització de ▼PICATO (MEBUTAT D'INGENOL) com a mesura de precaució mentre finalitza l'avaluació europea en curs.
Nota Informativa emesa per l'Agència Espanyola de Medicaments i Productes Sanitaris (AEMPS) en relació amb la suspensió de comercialització de ▼Picato (mebutat d'ingenol) com a mesura de precaució mentre finalitza l'avaluació europea en curs.
Noves restriccions d'ús de l'Acetat de ciproterona a dosis altes (Androcur®) per risc de meningioma.
Nota Informativa emesa per l'Agència Espanyola de Medicaments i Productes Sanitaris (AEMPS) relativa a les noves restriccions d'ús de l'acetat de ciproterona a dosis altes (Androcur®) per risc de meningioma.
Domperidona: Suspensió de la indicació en pediatria i recordatori de les contraindicacions en adults i adolescents.
Nota Informativa emesa per l'Agència Espanyola de Medicaments i Productes Sanitaris (AEMPS) relativa a la suspensió de la indicació en pediatria de la domperidona, així com el recordatori de les contraindicacions en adults i adolescents.
Nota informativa per la SEFH sobre el tractament amb LOPINAVIR / RITONAVIR per a tractar el COVID-19.
Nota Informativa emesa per l'Agència Espanyola de Medicaments i Productes Sanitaris (AEMPS) a la SEFH, en relació amb la utilització de LOPINAVIR / RITONAVIR per al tractament del COVID-19.